การถ่ายภาพบัตรเลือกตั้งให้เห็นเครื่องหมายที่ลงคะแนนภายในคูหาเลือกตั้ง มีความผิดเกี่ยวกับการเลือกตั้งในมาตราใด ระหว่าง มาตรา 134 หรือ มาตรา 135
มาตรา 135 เพราะการถ่ายภาพบัตรเลือกตั้ง ทำให้เห็นเครื่องหมายที่ลงคะแนนภายในคูหาเลือกตั้ง (ม.87) มีความผิด มาตรา 135 จำคุกไม่เกิน 1 ปี ปรับไม่เกิน 20,000 บาท หรือทั้งจำทั้งปรับ

ความผิดเกี่ยวกับการเลือกตั้ง ตามมาตรา 134 จะมีอยู่ 2 เรื่อง ได้แก่

- การนำบัตรเลือกตั้ง ออกไปจากสถานที่ ที่ทำการ เลือกตั้ง (ม.85) มีความผิด มาตรา 134 จำคุกไม่เกิน 5 ปี ปรับไม่เกิน 100,000 บาท หรือทั้งจำทั้งปรับ ห้ามเลือกตั้ง 10 ปี

- การขัดขวางหน่วงเหนี่ยว ไม่ให้ผู้อื่นไปใช้สิทธิเลือกตั้ง (ม.90) มีความผิด มาตรา 134 จำคุกไม่เกิน 5 ปี ปรับไม่เกิน 100,000 บาท หรือทั้งจำทั้งปรับ ห้ามเลือกตั้ง 10 ปี

สรุปความผิดเกี่ยวกับการเลือกตั้ง


1. ผู้ใดรู้อยู่แล้วว่าตนไม่มีสิทธิเลือกตั้ง แต่ยังพยายามไปใช้สิทธิออกเสียงหรือลงคะแนน (ม.84) มีความผิด มาตรา 126 จำคุกตั้งแต่ 1 – 10 ปี หรือปรับตั้งแต่ 20,000 – 200,000 บาท หรือทั้งจำทั้งปรับ ห้ามเลือกตั้ง 20 ปี


2. นำบัตรเลือกตั้ง ออกไปจากสถานที่ ที่ทำการ เลือกตั้ง (ม.85) มีความผิด มาตรา 134 จำคุกไม่เกิน 5 ปี ปรับไม่เกิน 100,000 บาท หรือทั้งจำทั้งปรับ ห้ามเลือกตั้ง 10 ปี


3. ถ่ายภาพบัตรเลือกตั้ง ทำให้เห็นเครื่องหมายที่ลงคะแนนภายในคูหาเลือกตั้ง (ม.87) มีความผิด มาตรา 135 จำคุกไม่เกิน 1 ปี ปรับไม่เกิน 20,000 บาท หรือทั้งจำทั้งปรับ


4. ขัดขวางหน่วงเหนี่ยว ไม่ให้ผู้อื่นไปใช้สิทธิเลือกตั้ง (ม.90) มีความผิด มาตรา 134 จำคุกไม่เกิน 5 ปี ปรับไม่เกิน 100,000 บาท หรือทั้งจำทั้งปรับ ห้ามเลือกตั้ง 10 ปี


5. นำบัตรเลือกตั้งใส่ในหีบ โดยไม่มีอำนาจโดยชอบด้วยกฎหมาย หรือทำให้มีบัตรเลือกตั้งเพิ่มขึ้นผิดจากความจริง (ม.88) มีความผิด มาตรา 126 จำคุกตั้งแต่ 1 – 10 ปี หรือปรับตั้งแต่ 20,000 – 200,000 บาท หรือทั้งจำทั้งปรับ ห้ามเลือกตั้ง 20 ปี

ความผิดเกี่ยวกับการเลือกตั้งบัญญัติตามพระราชบัญญัติ การเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562
กฎหมายเลือกตั้ง